b'\n_START_ARTICLE_\nNarcos\n_START_SECTION_\nIkaunang season (2015)\n_START_PARAGRAPH_\nNagsimula ang ika-1 season sa buhay ni Pablo Escobar mula sa huling bahagi ng dekada 1970, noong nagsisimula pa siyang gumawa ng kokaina, hanggang Hulyo 1992.  Iniuugnay ng palabas ang mga pangunahing kaganapan na nangyari sa Colombia sa panahong ito kay Escobar. Mula ito sa pananaw ni Steve Murphy, isang Amerikanong ahente ng DEA na nagtatrabaho sa Colombia. Inilalarawan ng serye kung paano naging kasangkot si Escobar sa kalakalan ng kokaina sa Colombia. Naging matatag na itim na nagmemerkado sa Medell\xc3\xadn, na naglilipat ng mga trak puno ng ilegal na mga kalakal (alak, sigarilyo, at mga gamit sa bahay) sa Colombia noong panahong mahigpit na ipinagbabawal ang mga ito, nang ipinakilala kay Mateo "Cockroach" Moreno, isang Tsilian at palihim na kimiko, na nagtaguyod ng ideya na magnegosyo sila, kung saan gumagawa si Moreno at ng nagmamahagi si Escobar ng isang bagong, kumikitang droga\xe2\x80\x94kokaina. Pinalalawak nila ang maliliit na laboratoryong pagproseso ng kokaina ni Moreno sa pamamagitan ng pagbuo ng mga karagdagang, mas malalaking laboratoryo sa gubat at, gamit ang kadalubhasaan ni Carlos Lehder, inilipat nang maramihan ang kanilang produkto sa Miami, kung saan nagpasikat ito sa mga mayaman at tanyag.  Sa lalong madaling panahon, lumilikha si Pablo ng mga mas malalaking laboratoryo at mas malalawak na ruta ng pamamahagi sa Estados Unidos upang matustusan ang lumalaking pangangailangan. Sa paglago ng kokaina bilang isang mahalagang droga sa merkado ng Amerika, na responsable sa malaking daloy ng mga US dollars pa-Colombia at sa lumalaki na karahasan na may kinalaman sa droga sa Estados Unidos, nagpadala ang mga Amerikano ng isang task force mula sa DEA sa Colombia upang tugunan ang isyu. Naging katambal si Murphy at Javier Pe\xc3\xb1a. Ang layunin ng task force ni Murphy ay magsitrabaho kasama ang mga awtoridad ng Colombia, na pinangunahan ni Koronel Carrillo, upang itigil ang daloy ng kokaina sa Estados Unidos. Nagtatapos ang season sa pagtakas ni Escobar mula sa bilangguan.\n_START_SECTION_\nIkalawang season (2016)\n_START_PARAGRAPH_\nNatutuloy ang ika-2 season kung saan natapos ang ika-1 season. Natuklasan ng mga sundalo si Escobar at ang kanyang piling kasamahan sa paligid ng La Catedral ngunit masyado silang nahihiya kay Escobar upang arestuhin siya. Sa embahada, nagpadala ang Estados Unidos ng isang bagong embahador na isinangkot ang CIA sa sitwasyon. Sa simula, maliit lamang ang pagbabago na nangyayari kay Escobar, dahil hawak pa rin niya ang katapatan ng kanyang kartel. Gayunpaman, nagsisimulang humina nang humina ang katapatang ito dahil kinakailangan ni Escobar ng mas maraming oras at yaman upang tumago mula sa pamahalaan. Kabilang sa mga pagdaya na ginagamit niya upang maiwasan makita ay pagsasakay paikot ng bayan sa baul ng isang taksi at paggamit ng mga batang tagabantay upang mag-ulat ng mga kilos ng pulisya sa kanya. _NEWLINE_Sa simula, madali ang adaptasyon ni Escobar sa kanyang bagong buhay, kung saan nagbibigay siya ng pera sa komunidad habang walang pakialam na nagpapatay sa mga nagsisikap na lumayo mula sa kanyang imperyo. Nakikibahagi ang Kolombiyanong pulis at si Escobar sa mga napakalaking labanan, na nagreresulta sa mataas na pag-igting at kaguluhan sa Colombia. Bumubuo ang mga karibal ni Escobar sa kartel Cali ng isang di-malalamang pakikipag-alyansa sa mga pinatalsik na mga miyembro ng kanyang sariling cartel, pati na rin sa isang grupong antikomunista na paramilitar na sinusuportahan ng CIA. Lihim na nakikipagtulungan si Ahente Pe\xc3\xb1a sa grupong ito, na pumapatay ng mga miyembro ng samahan ni Pablo at inaangkin ang responsibilidad bilang "Los Pepes".  Pagkatapos nahuli at nagkanulo ang dalawa sa mga primaryang miyembro ng kartel ni Escobar, tumatakbo si Escobar. Nagtago siya at kanyang bantay sa isang ligtas na bahay, kung saan pinagdiriwang nila ang ika-44 na kaarawan ni Escobar.  Noong sinubukan ni Pablo na makipag-ugnayan sa kanyang pamilya, sinusubaybayan siya ng DEA at militar sa pamamagitan ng triangulasyon ng radyo at pinikot siya sa mga bubungan.  Nabaril si Pablo nang dalawang beses sa nagaganap na shootout, at kahit maaaring mabuhay siya sa kanyang mga pinsala, in-execute siya ng isang Kolombiyanong pulis na nagngangalang Trujillo, na sumigaw ng "Viva Colombia!"  Pumupunta sa kartel Cali ang asawa ni Escobar na si Tata para magpatulong sa pag-alis sa bansa..Bumalik si Pe\xc3\xb1a sa Estados Unidos, sa pag-asang mapaparusahan siya ng komite ng pandisiplina para sa kanyang mga asosasyon sa Los Pepes, ngunit nagulat siya nang hilingin na magbigay ng katalinuhan laban sa kartel Cali, na nagpapahiwatig ng kanyang pakikilahok sa kinabukasan ng DEA.\n_START_SECTION_\nIkatlong season (2017)\n_START_PARAGRAPH_\nInilabas ang ika-3 season noong Setyembre 1, 2017.  Natuloy ang kwento pagkatapos ng kamatayan ni Pablo Escobar at ipinapakita ang awayan ng DEA laban sa Cali cartel. Sa kawalaan ni Escobar, lumakas nang todo ang negosyo ng kartel, na may mga bagong merkado sa Estados Unidos at sa ibang lugar.  Sa pagkagulat ng lahat, nagpahayag si Gilberto Rodr\xc3\xadguez Orejuela, ang pinuno ng kartel Cali, na sa loob ng 6 na buwan, titigil ang kartel sa negosyo ng kokaina upang tumuon sa mga legal na interes sa negosyo. Natutugunan ang desisyon ng magkakahalo na mga reaksyon sa loob ng kartel.\n_START_SECTION_\nProduksyon\n_START_PARAGRAPH_\nInihayag ang serye noong Abril 2014, sa pamamagitan ng isang kasunduan ng Netflix at Gaumont International Television. Unang isinulat ang serye ni Chris Brancato at nangasiwa ng Brazilyanong filmmaker Jos\xc3\xa9 Padilha, na nakadirekta din sa matagumpay sa aspetong kritikal na komersyal na Elite Squad (2007) at ang kanyang sequel noong 2010, na naging pinakamabentang pelikula sa Brazil.   Noong Setyembre 15, 2017, naulat na ang isang tagamanman ng lokasyon, Carlos Mu\xc3\xb1oz Portal, ay natagpuan na pinatay na may maraming tama ng baril sa kanyang kotse sa isang dumi sa kalsada sa sentral Mexico, malapit sa bayan ng Temascalapa.  Sinabi ng isang tagapagsalita para sa abogado heneral sa estado ng Mexico na walang mga saksi dahil sa malayuang lokasyon, at patuloy na mag-iimbestiga ang mga awtoridad.  Isinasaalang-alangng ang posibilidad ng pagkasangkot ng mga narco gangs.\n_START_SECTION_\nEtimolohiya\n_START_PARAGRAPH_\nAng narcotics (narkotiko sa Wikang Tagalog) ay isang salita mula sa huling Wikang Gitnang Ingles na nagmula sa Wikang Lumang Pranses na narcotique, na nagmula sa medyebal na Latin mula sa Griyegong nark\xc5\x8dtikos, mula sa narkoun ("gawing manhid" o "magdulot ng kawalang-malay ").   _NEWLINE_Sa Wikang Kastila, ang katagang narco (o ang kanyang pangmaramihang bersyon, narcos) ay isang pagpapaikli ng salitang narcotraficante (drug trafficker).  Sa Estados Unidos, tumutukoy ang palayaw na "narc" (o "narco") sa isang espesyalistang opisyal ng isang pwersang pulisya ng narkotiko, tulad ng ahente ng DEA.\n_START_SECTION_\nIkaunang season\n_START_PARAGRAPH_\nHalos kanais-nais ang lahat ng rebyu mula sa mga kritiko. Ang Rotten Tomatoes, isang nagsasama-sama ng mga rebyu, ay sumuri sa 45 na mga rebyu at hinatulan ang 79% bilang positibo.  Nababasa mula sa sayt na, "Kulang ang Narcos sa mga nasusundong mga tauhan, ngunit umaakit sa tagapanood ng mahusay na pag-aarte at isang kwento na may sapat na bilis upang makagambala sa pamilyar na balangkas nito."  Sa Metacritic, ang ika-1 season ay nakuha na aberaheng iskor ng 77 mula sa 100, batay sa 19 kritiko, na nagpapahiwatig ng "halos paborable na mga rebyu". _NEWLINE_Ibinigay ng IGN ang ika-1 season ng 7.8 mula sa 10 na iskor, na nagsasabi: "Ito ay isang salaysay ng tunay na buhay, may kasalanan minsan, ng pagtaas ni Pablo Escobar at ang pangangaso na nagpabasak sas kanya kung saan kaakibat ang mga napakahusay na pagsasagawa at mga patas na puno ng tensyon. Nagpapaalala sa atin ang timpla ng arkibong rekord  na talagang nangyari ang mga katakutan na itinatanghal, ngunit kinaya ring ipakita ang isang Escobar na hindi makatwiran ngunit nakakaawa nang nakakatakot."  Nagsulat para sa The Philadelphia Inquirer, nagbigay si Tirdad Derakhshani ng positibong rebyu, at tinawag itong, "Matindi, nakapapaliwanag, napakatalino, nakasisira sa loob, at nakakahumaling, ang Narcos ay isang mataas na konseptong drama sa pinakamagaling nito."  Nagbigay din ang kritikong telebisyon na si Tim Goodman ng The Hollywood Reporter ng postibong rebyu, na nagsabi, "Nagsisimulang hanapin ng serye ang bilis nito sa lalong madaling panahon, at nakita natin ang galing ng pag-aarte ni Moura, na sa kanyang kredito ay hindi kailanman nagmamadali sa simula, papunta sa mas mataas na panganib o ang mga klisey ng hari ng droga na kinasanayan na natin hanggang sa puntos na ito.  Itaga rin sa bato na nagbibigay si Padilha ng maladokumentaryong atmospera sa Narcos."  Sinabi ni Nancy deWolf Smith ng The Wall Street Journal, "Gumagana nang epektibo ang aparato ng tagapagsalaysay na alam ng lahat para sa isang kumplikadong kwento na sumasaklaw sa maraming taon at iba\'t ibang mga manlalaro."  Nagsabi ang kritiko na si Neil Genzlinger ng The New York Times na, "Itinayo ito sa matalim na pagsulat at kapantay-pantayang pag-aarte, gaya ng kinakailangan ng anumang magandang serye."  Gayunpaman, ang punong kritiko sa telebisyon na si  Mary McNamara ng Los Angeles Times ay nagsulat, "Mahusay kundi inkonsistente na eksperimento ito, mula sa sandaling nagsimula na may kahulugan ng mahiwagang realismo, inilantad ang kanyang maraming ambisyon."  Nagsulat para sa IndieWire, sinabi ni Liz Shannon Miller, "Ang hindi kanais-nais na tauhan, kahit anong mangyari, ay nananatiling hindi kanais-nais, ngunit ang isang hindi kanais-nais na tauhan ay kumikislap sa isang mayamot na olandeng tao na ang posisyon ng awtoridad ay tila ang kanyang natatanging tunay na kagiliw-giliw na katangian ng tauhan, gaano man karami ang pagsasalaysay niya." _NEWLINE_Tumanggap ng pagpula ang palabas para sa kalidad ng Kastila na sinasalita. Si Dr. Alister Ram\xc3\xadrez-M\xc3\xa1rquez, isang miyembro ng North American Academy of the Spanish Language, ay nagbatikos sa mga asento, pagbigkas, tono, at maling paggamit ng mga kolokyalismong Paisa.  Sa pagsasalita tungkol sa reputasyon ng palabas sa Colombia, sinabi ni Sibylla Brodzinsky ng The Guardian, "Nalito ang madla sa mga bulok na asento ng mga bida, nainis sa paglarawan ng kamakailang kasaysayan ng bansa, at \xc2\xa0\xe2\x80\x93 sa ibang pagkakataon \xc2\xa0\xe2\x80\x93 nayayamot lamang sa isa pang narco-drama."  Partikular na pinuna ang Brazilyanong asento ni Wagner Moura dahil sa pagiging hindi naaayon sa kapaligirang Paisa ni Escobar.  Sinabi ni Gisela Orozco ng Chicago Tribune na hindi babalani ang palabas sa mga Latino dahil sa kaguluhan ng mga asento at pinagkaiba ang Narcos sa Pablo Escobar: El Patr\xc3\xb3n del Mal.  Sa kanyang rebyu ng palabas, sumulat ang kritiko sa TV ng Colombia na si Omar Rincon sa El Tiempo, "Ang Narcos ay ang pangitain Miami at US sa NarColombia \xe2\x80\x93 katulad sa ideya ni Trump tungkol sa amin: mabubuti ang mga gringo ... at ang mga narcos ay may kaguluhan na nakakatawa o mga primitibo na nakakasakit ... Maaaring bumenta ang Narcos sa labas ng Colombia, ngunit dito ikinagagalit at ikinatatawa ito."\n_START_SECTION_\nIkalawang season\n_START_PARAGRAPH_\nMas maganda ang mga rebyu ng ikalawang season kumpara sa nakaraang season.  Nagbigay ang Rotten Tomatoes sa pangalawang season ng marka ng pag-apruba ng 92% batay sa 22 na mga rebyu, na may aberaheng marka ng 7.6/10.  Nababasa ang kritikal na pinagkasunduan ng site, "Naitataas ng sopomor na season  ang pusta sa isang matinding grado na nagpapatuloy na maging kahanga-hangang talambuhay ni Pablo Escobar."  Sa Metacritic, may marka ang ikalawang season na 76 mula sa 100, batay sa 13 kritiko, na nagpapahiwatig ng "halos paborableng review".  _NEWLINE_Ibinigay ng IGN ang ikalawang season ng markang 7.4 mula sa 10, at tinawag itong "Maganda" at isinulat "Maaaring nasobrahan ang kamahalan nito kay Pablo Escobar, ngunit hindi ko talaga maikastigo ang palabas para sa paggamit ng kanyang pinakamahusay na aktor at tauhan \xe2\x80\x93 o para sa pagkagulo upang makahanap ng emosyonal na pokus sa isang palabas na maaaring ituring bilang klinikal."  Pinuri ni Joshua Alston ng The AV Club ang pag-aarte ni Moura at sinabing, "Habang hindi kailanman pinalamlam ang kaguluhan na ginawa ni Escobar, nakakagulat na makakasimpatya sa kanya, salamat sa matalas at nakakaapektong pag-arte."  Nagsabi ang kritiko na si Neil Genzlinger ng The New York Times, "May di-kapani-paniwalang kaningningan si G. Moura sa gitna ng lahat."    Nirebyu rin ni Jeff Jensen ngEntertainment Weekly nang positibo, na sinabi, "Kung saan dumangkal ang ikaunang season ng 10 taon, nakuha ng ikalawang season ang huling araw ni Escobar sa pagtatakas. Ang bawat puspos na episodyo ay mabilis na gumagalaw nang hindi sinasakripisyo ang kayamanan, na nagsasalaysay sa mga hindi pagkakasundo na mga pakikidigma at kasuklam-suklam na taktika na ginamit upang mahuli si Escobar."  Sinabi ni Tim Goodman ng The Hollywood Reporter, "Ang gumagana sa simula ng ikalawang season ay ang katotohanan na palaging mas nakapangingilabot ang pagbagsak, kung hindi nakakaapekto, kaysa sa pagtataas.  Nadadarama ni Escobar ang pagkawala ng kapangyarihan at ginagawa ni Moura ang ilan sa kanyang pinakamahusay na kilos habang binabasa ng mga manonood ang ligalig at panloob na pag-iisip sa kanyang mukha."\n_START_SECTION_\nIkatlong season\n_START_PARAGRAPH_\nSa Rotten Tomatoes, mayroong marka ng pag-apruba ang ikatlong season na 96% batay sa 22 na mga rebyu, na may aberaheng marka na 7.46/10. Ayon sa kritikal na pinagkasunduan ng site, "Patuloy na nagbabago ang Narcos sa ikatlong season, na humuhugot sa mga makasaysayang detalye upang dalhin ang mga manonood sa lubos na nakabibighaning \xe2\x80\x93 at napapanahon nang alinglangang \xe2\x80\x93 paglalakbay sa kadiliman."  Sa Metacritic, nakuha ang ikatlong season ng tinitimbang na aberaheng iskor na 78 mula sa 100, batay sa 9 na kritiko, na nagpapahiwatig ng "halos paborable na mga rebyu". _NEWLINE_Ibinigay ng IGN ang pangatlong season ng iskor na 8.0 mula sa 10, at tinawag itong "isang nakamamanghang-ngunit-kapanapanabik na pagpapabuti sa unang dalawang season". Pinuri ng mga kritiko ang palabas para sa kanyang kakayahang maging kaakit-akit pa rin pagkatapos magpatuloy mula sa kwento ni Pablo Escobar.  Sinabi ni Liz Shannon Miller ng IndieWire, "Sa labas ng nagbabantang pananakot ni [Pablo] Escobar, nagpapatunay ang "Narcos" ng kakayahang magtagumpay bilang isang patuloy na drama hindi lamang sa pagpapakilala ng mga bagong miyembro ng mga sindikatong ito, ngunit sa pagbibigay sa kanila ng mga tunay at masalimuot na buhay na lumampas sa mga basikong paghaharap." Nagsulat para sa The Telegraph, tinawag ni Ed Power ang palabas na "Isang nakakasugpong at nakakapagkilig na pagsakay na kanais-nais mong panatilihin hanggang sa katapusan."  Pinuri ng mga kritiko ang pag-aarte ni Pedro Pascal na ahente ng DEA na si Javier Pe\xc3\xb1a, na naging pangunahing bida matapos ang pag-alis ni Boyd Holbrook, nagpanggap bilang si Steve Murphy.  Sinulat ni Kevin Yeoman ng ScreenRant, "Sa wakas may pagkakataon ang karismatikong aktor na humantong sa semi-antholohikal na serye."  Nagsulat para sa Collider, sinabi ni Chris Cabin, "Kahanga-hangang idinala ni Pascal ang serye, kung saan pinalawak ang saklaw ng kanyang tauhan sa pamamagitan relasyon ni Pe\xc3\xb1a sa kanyang ama."  Sa kabila ng positibong mga rebyu, sinabi ng ilang kritiko na naging mabagal ang pagsisimula sa mga unang ilang episodyo.  Sinabi ni kritiko Scott Tobias ng The New York Times, "Kapag tinabi ang "mala-Goodfellas" na pagsasalaysay, ang mga naunang episodyo ng "Narcos" ay nakilala sa kanyang karne-at-patatas o basikong diskarte sa dyanra ng krimen na pinawalang-bisa ang pagkaswabe na mahahanap sa teritoryo."  Inamin ng ilang kritiko ang mga kapintasan habang pinupuri ang huling pagkakasunud-sunod ng mga episodyo.  Nagsulat si Daniel Fienberg ng The Hollywood Reporter, "Pagkatapos ng mabagal na pagsisimula sa pangatlong yugto nito, nagpapatunay ang drama kartel ng Netflix na maaari itong maging kaakit-akit sa telebisyon kahit wala ang Pablo Escobar ni Wagner Moura."  Nagsulat para sa Lingguhang Libangan, sinabi ni James Hibberd, "Bumibilis ang naratibo habang nagpapatuloy ang season papunta sa huling pagtakbo ng mga episodyo na nagtatampok ng mga pinakasuspensibong na mga pagkakasunod-sunod ng Narcos kailanman."\n_START_SECTION_\nSpin-off na serye\n_START_PARAGRAPH_\nInilabas ang Narcos: Mexico noong Nobyembre 16, 2018.  Bumabalik ang kwento sa dekada 1980,sa Mehiko, kung saan nagtatakda ito ng isang nakabahaging mundo sa nakaraang mga season ng Narcos (na tumutuon sa Colombia), na ibinabalik ang mga tauhan tulad ni Amado Carrillo (Jos\xc3\xa9 Mar\xc3\xada Yazpik) at Pablo Escobar (Wagner Moura), para sa maliit na papel, at pagpapakilala ng mga bago tulad ng sikat na Ahenta ng DEA na si Kiki Camarena (Michael Pe\xc3\xb1a) at Miguel Felix-Gallardo (Diego Luna), na lumikha ng unang kartel ng droga sa Mehiko, na naglalarawan ng pag-aaway nila at sa bisperas ng malaking pamumuksa ng Mehikanong digmaan sa droga.'